Els nous reptes de l’edició digital i en paper, tema d’un debat de Publicacions de la Universitat de València

## Els nous reptes de l’edició digital i en paper, tema d’un debat de Publicacions de la Universitat de València

Participants en la taula redona.

El proper 28 de setembre se celebra la quarta taula redona dins del cicle ‘100 anys fent llibres’, organitzat per Publicacions de la Universitat de València, que comptarà amb la participació de professionals de l’edició, tant tradicional com digital, per analitzar els reptes als quals s’enfronten en el futur més immediat.

El centenari de Publicacions de la Universitat de València encara la seua recta final i ho fa amb una programació d’activitats que permetran conèixer de primera mà l’evolució i el treball de l’editorial de la Universitat de València. Després de diverses taules redones i conferències en línia al llarg de 2021, el proper 28 de setembre tindrà lloc la primera de les activitats presencials d’aquest cicle, el debat “Els nous reptes de l’edició digital i en paper”, a l’Aula Magna del Centre Cultural La Nau a partir de les 19 h.

Hi participaran Javier Celaya, soci fundador de Dosdoce.com i responsable de l’àrea de relacions institucionals de l’Asociación Empresarial del Libro Electrónico; Joaquín Rodríguez, escriptor, professor universitari i especialista en l'impacte de les transformacions digitals sobre l'àmbit editorial i el món del llibre i la lectura; Abelardo Linares, poeta, bibliòfil i editor a Editorial Renacimiento i Juan Pérez, editor de Publicacions de la Universitat de València.

L’acte estarà coordinat per Xelo Candel Vila, doctora en Filologia Hispànica per la Universitat de València, professora de Literatura i responsable de l’Aula de Poesia de la UV.

Aquesta taula redona tractarà d’analitzar el futur tant de l’edició en paper com de la digital, centrant-se especialment en els reptes que hauran d’afrontar per tal d’adaptar-se als canvis que s’estan produint en l’actualitat i als que tindran lloc en els propers anys.

Si vols assistir a la taula redona a l’Aula Magna del Centre Cultural La Nau, pots inscriure’t a través del següent enllaç:

<https://links.uv.es/0dxLt9e>

A més, es podrà seguir en directe l'acte online a través de la plataforma que estarà activa uns minuts abans de l'inici de la taula redona al següent enllaç:

<http://mediauniweb.uv.es/digitalipaper>

Per tal de conèixer més detalls sobre les properes dates dels actes i esdeveniments que Publicacions de la Universitat de València ha organitzat per celebrar els seus 100 anys, consulteu: <https://puv.uv.es/centenari>.

Arxivat en:
Servei de Publicacions de la Universitat

## Altres Notícies

Antonio Muñoz Molina i Elvira Lindo clausuren el curs de l’Aula de Narratives de la Universitat de València

La Universitat de València ret homenatge a la figura de Lluís Alcanyís en el 525 aniversari de l’Estudi General

La Universitat de València participa en la 84ª Feria del Libro de Madrid

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar